**APSTIPRINU**

Rēzeknes novada pašvaldības policijas priekšniece

V. Netle-Galeja

Rēzeknes novads, Datums skatāms laika zīmogā

**Rēzeknes novada pašvaldības policijas inspektora amata (atkārtota) atklāta konkursa nolikums**

1. Šis nolikums saskaņā ar 20.04.2023. Rēzeknes novada noteikumiem Nr. 14 “Par personāla atlases kārtību Rēzeknes novada pašvaldībā” nosaka Rēzeknes novada pašvaldības policijas inspektora atklāta (atkārtota) konkursa (turpmāk – konkurss) norises kārtību .
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldības policija izsludina **atklāto** konkursu uz Rēzeknes novada Pašvaldības policijas inspektora amatu, norādot papildu informācijas iegūšanas veidu.
3. Pretendentu nepieciešamo dokumentu iesniegšanas termiņš – **2025.gada 6. feburāris plkst.14.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv).
5. Kontaktpersona detalizētākas informācijas saņemšanai – Rēzeknes novada pašvaldības policijas priekšnieka vietnieks Gunārs Koroševskis, tālr. 28327508.
6. Pretendentiem jāatbilst šādām prasībām:
	1. atbilstība likuma “Par policiju” 21.panta pirmās daļas 1.,2.,3., un 4.punktā noteiktajām prasībām;
	2. augstākā (juridiskā tiks uzskatīta par priekšrocību) vai vismaz pirmā līmeņa profesionālā augstākā izglītība tiesību zinātņu specialitātē;
	3. normatīvo aktu pārzināšana administratīvo pārkāpumu jomā, kā arī spēja patstāvīgi strādāt APAS sistēmā un Administratīvā procesa likuma izpratne;
	4. “B” kategorijas autovadītāja apliecība un ne mazāk kā 3 gadus ilgs autovadītāja stāžs;
	5. laba fiziska sagatavotība un stresa noturība;
	6. spēja darboties komandā, kā arī patstāvīgi pieņemt lēmumus;
	7. labas saskarsmes spējas, precizitāte un augsta atbildības sajūta,
	8. pašvaldības policijas darbu reglamentējošo normatīvo aktu pārzināšana;
	9. spēja sastādīt procesuālos dokumentus (iesniegumus, lēmumus, pieņemt liecības, sastādīt apskates protokolus u.t.t);
	10. par priekšrocību tiks uzskatīta darba pieredze sabiedriskās kārtības nodrošināšanā vai tiesībsargājošās institūcijās, ne mazāk kā 3 gadi (pēdējo 5 gadu laikā);
	11. zināšanas par pašvaldības darbību, tās organizatorisko struktūru un pārvaldes sistēmu, par pašvaldības Saistošajiem noteikumiem un spēja tajos orientēties;
	12. zināšanas par dokumentu izstrādi, noformēšanu un uzglabāšanu;
	13. valsts valodas zināšanas atbilstoši Valsts valodas likuma prasībām un vēlams vienas svešvalodas zināšanas saziņas līmenī;
	14. prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku;
	15. prasme strādāt ar datoru, dokumentu vadības sistēmām, e-pastu;
	16. nevainojama reputācija, lojalitāte;
	17. nav aizlieguma patstāvīgi glabāt un nēsāt šaujamieroci, kas tiks izsniegts lietošanai dienesta vajadzībām;
	18. spēja strādāt paaugstinātas intensitātes apstākļos.
7. Pretendenti līdz **2025.gada 6. februārim** **plkst.14.00** ievieto Rēzeknes novada pašvaldības Centrālās pārvaldes pastkastītē pie ieejas, Rēzeknē, Atbrīvošanas alejā 95A, LV-4601, vai nošūta pa pastu uz adresi: Rēzeknes novada pašvaldības policija, Liepu aleja 1, Audriņi, Audriņu pagasts,

Rēzeknes novads, LV-4611, vai nošūtā uz e-pastu pasvaldibaspolicija@rezeknesnovads.lv šādus dokumentus:

* 1. profesionālās darbības aprakstu (CV);
	2. motivācijas vēstuli, kurā norāda informāciju par izvirzītajām prasībām, tajā aprakstot pretendenta iepriekšējo pieredzi;
	3. pieteikuma anketu;
	4. izglītību un darba pieredzi apliecinošu dokumentu kopijas;
	5. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai;
	6. autovadītāja apliecības kopiju;
	7. apliecinājumu, ka pretendents ir informēts un piekrīt, ka saņemto dokumentu izvērtēšanas konkursa komisija iegūs datus no Iekšlietu ministrijas Informācijas centra Sodu reģistra par personas sodāmībām un administratīvajiem pārkāpumiem.
1. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.
2. Šī nolikuma 7.punktā norādītie dokumenti jāievieto aploksnē ar norādi „**Konkursam uz Rēzeknes novada pašvaldības policijas inspektora amatu**”.
3. Pa pastu un uz e-pastu nosūtītie dokumenti tiks izskatīti, ja tie tiks saņemti pašvaldībā līdz šī nolikuma 7.punktā noteiktajam termiņam.
4. Konkurss tiek organizēts divās kārtās:
	1. konkursa pirmajā kārtā konkursa komisija izvērtē pretendentu iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām;
	2. konkursa otrā kārta sastāv no pretendentu teorētisko un praktisko zināšanu pārbaudes un darba intervijas ar pirmajā kārtā atlasītajiem pretendentiem.
5. Konkursa pirmajā kārtā konkursa komisija izvērtē visu pretendentu iesniegto dokumentu atbilstību konkursa nolikuma 6.punktam, ko apliecina 7.punktā norādītie iesniegtie dokumenti.
6. Pirmajā kārtā komisijas locekļi vērtē un piešķir individuāli punktus pretendentiem sekojošās pozīcijas:
	1. Izglītība:
		1. augstākā – 1 punkts
		2. augstākā juridiskā vai 1.līmeņa augstākā profesionālā izglītība tiesību zinātnēs – 2 punkti;
		3. papildizglītība informācijas tehnoloģiju praktiskās pielietošanas jomā – darbs ar datu bāzēm, informācijas sistēmām – 1 punkts.
	2. Darba pieredze:
		1. darba pieredze pašvaldības vai valsts institūcijās vairāk par 3 gadiem – 1 punkts;
		2. darba pieredze sabiedriskās kārtības nodrošināšanā vai tiesībsargājošās institūcijās ne mazāk kā 3 gadi – 2 punkti;
	3. Komisija var piešķirt pretendentam līdz 3 punktiem par izglītību, darba pieredzi, kas nav minēta 13.2.1.-13.2.2.apakšpunktos, bet ir vērtējama kā nozīmīga un būtiska pašvaldības policijas inspektora pienākumu kvalitatīvā izpildē.
7. Konkursa otrajā kārtā:
	1. teorētisko zināšanu pārbaudē notiek testēšana, kura sastāv no sešiem jautājumiem un kuras katrs jautājums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā), maksimālais punktu skaits - 12;
	2. praktisko zināšanu pārbaudē notiek praktisko uzdevumu izpilde, kura sastāv no diviem uzdevumiem un kuras katrs uzdevums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā), maksimālais punktu skaits - 4;
	3. intervijas rezultāti tiek noteikti komisijas locekļiem atklāti balsojot - katra balss ir 1 punkts.
8. Ja konkursa pirmajā kārtā pēc pretendentu atlases uz otro kārtu ir atlasīti vairāk nekā astoņi pretendenti, tad otrās kārtas teorētisko un praktisko zināšanu pārbaude un intervija var notikt divās daļās – vispirms teorētisko un praktisko zināšanu pārbaude un pēc tam darba intervija.
9. Ja izpildās Nolikuma 15.punktā noteiktais, uz konkursa otrās kārtas - darba interviju - uzaicina ne vairāk kā piecus pretendentus, kas summāri saņēmuši visvairāk punktu pirmajā kārtā un otrās kārtas teorētisko un praktisko zināšanu pārbaudē.
10. Par atbilstošāko tiek noteikts pretendents, kas summāri saņēmis visvairāk punktu pirmajā kārtā un otrajā kārtā.
11. Ja pretendenti saņēmuši vienādu punktu skaitu abās vērtēšanas kārtās, priekšrocība ieņemt amatu ir pretendentam, kuram ir lielāka darba pieredze pašvaldības vai valsts tiesībsargājošās institūcijās sabiedriskās kārtības nodrošināšanas jomā.
12. Komisijas protokola izrakstu, par konkursa rezultātiem - pretendentu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par pretendenta pieņemšanu darbā pieņemšanai.
13. Konkursa komisija, kuru izveido ar izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlās amata prasībām visatbilstošāko pretendentu.
14. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
15. Komisijas sēdes tiek protokolētas. Protokolu paraksta visi klātesošie konkursa komisijas locekļi.
16. Par komisijas lēmumiem pretendenti tiek informēti ar e-pasta starpniecību 3 (trīs) darba dienu laikā pēc pretendentu izvērtēšanas procedūras beigām.
17. Ziņas par pretendentiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
18. Pretendentu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldības policija.